Johan Cruyff

Hendrik Johannes "Johan" Cruijff (lilibadilishwa kuwa Cruyff; 25 Aprili 1947 – 24 Machi 2016) alikuwa gwiji mchezaji na kocha wa mpira wa miguu. Alipokuwa mchezaji alishinda Ballon d'Or mara tatu mwaka 1971, 1973, 1974. 

Cruyff alikuwa wa kwanza kuweza kutumia falsafa ya Total Football iliyoundwa na Rinus Michels, na anajulikana kama mchezaji bora wa soka kuwahi kutokea katika historia ya soka.Katika miaka ya 1970 mpira wa Uholanzi uliibuka na kuwa na ushindani kwenye michuano.

Cruyff aliisaidia Uholanzi kufika kwenye fainali za kombe la dunia mwaka 1974 na kupewa mpra wa dhahabu kama zawadi kwa mchezaji bora kwenye mashindano.Kwenye fainali ya 1974 alifanya mashambulizi yaliyoitwa "Cruyff Turn" ambao ni mfumo unaotumika kwa sasa.Katika ngazi ya klabu alianza kucheza na Ajax, na alishinda Eredivisie mara nane, Kombe za ulaya mara tatu na Kombe la mabara mara moja.

Mwaka 1973 alihamia Barcelona kwa kuvunja rekodi ya usajili, msimu wake wa kwanza alishinda taji la La Liga na kuitwa mchezaji bora wa Ulaya wa mwaka. Baada ya kustaafu mwaka 1984, Cruyff alikuwa kocha mwenye mafanikio makubwa wa Ajax na baadaye Barcelona baadaye alikuwa mshauri wa klabu zote mbili. 

Johan Cruyff]alistaafu soka mwaka 1984 akiwa mchezaji wa Feyenoord nchini Uholanzi. Na pia amekuwa mtu aliyekumbukwa sana kwenye tasnia ya soka na ya klabu ya Barcelona F.C. pamoja na kutungiwa jina 'godfather" na kuwa mwanzilishi wa mfumo wa Tiktaka yaan total football akiwa kocha wa Barcelona F.C. 1988. 

Cruyff alikuwa na mke mmoja Danny Coster na watoto watatu wa kiume mmoja aitwae Jordi na wa kike wawili ambao ni Chantal naSusila. Mwanaye Jordi pia alicheza soka akiitumikia Barcelona , Manchester United na Uholanzi.

Cruyff alifariki dunia 24 Machi 2016 kwa matatizo ya saratani ya mapafu jijini Barcelona, Hispania.

Jamii:Waliozaliwa 1947
Jamii:Waliofariki 2016
Jamii:Wachezaji mpira wa Uholanzi
Jamii:Wachezaji wa AFC Ajax